Seks minutter før lukketid blev Danske Banks afdeling på Hobrovej i skalborg torsdag ramt af røveri. En mand truede angiveligt med en kniv, mens han var inde i banken. Ifølge Nordjyllands Politi forsvandt manden med et ukendt beløb i en taske, idet han løb mod Stationsmestervej og muligvis forsvandt ind i villlakvartererne. - Vi ved ikke hvad han fik ud af det, men det er jo begrænset hvor store beløb pengeinstitutterne ligger inde med, siger vagthavende hos politiet i Aalborg. De har et sparsomt signalement af røveren: Han er ca. 20 år, iført en lys T-shirt eller måske kortærmet, blålig skjorte og han havde såkaldte piratbukser på. Han medbragte en rød taske, som pengene blev lagt ned i. Eventulle henvendelser kan ske til politiet på tlf. 96 30 14 48.

Referat:
Truede sig til penge hos Danske Bank i Skalborg